19 Januarie is die negentiende dag van die jaar in die Gregoriaanse kalender. Daar volg nog 346 dae in die res van die jaar (347 in skrikkeljare). 973 – Pous Benedictus VI volg Pous Johannes XIII op. 1145 – Pous Lucius II gee die St. Sabas klooster aan die monnike van Cluny. 1217 – Pous Honorius III vra William, hertog van Pembroke, om oorlog te verklaar teen die opstandige baronne van die jong koning Hendrik III van Engeland. 1329 – Teenpous Nicolaas V stel Giovanni Visconti, ab van S. Ambrogio in Milaan, aan as kardinaal. 1419 – Tydens die Honderdjarige Oorlog tussen Engeland en Frankryk word Rouen deur die Engelse koning Hendrik V ingeneem en Normandië by Engeland ingelyf. 1626 – Pous Urbanus VIII stel vyftien nuwe kardinale aan, waaronder Berlinghiero Gessi, biskop van Rimini. 1626 – Giovanni Battista Pamphilj (later Pous Innocentius X) word titulêr patriarg van Antiogië. 1839 – Die Royal Marines land by Aden om seerowers te verhoed om Britse skepe na en van Indië aan te val.